

VLADA REPUBLIKE HRVATSKE

Zagreb, 3. siječnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Mire Bulja, u vezi s poduzimanjem mjera za zaštitu građana i imovine te naknadom štete |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Mire Bulja, u vezi s poduzimanjem mjera za zaštitu građana i imovine te naknadom štete - odgovor Vlade

 Zastupnik u Hrvatskome saboru, Miro Bulj, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s poduzimanjem mjera za zaštitu građana i imovine te naknadom štete.

 Na navedeno zastupničko pitanje Vlada Republike Hrvatske, daje sljedeći odgovor:

Ministarstvo unutarnjih poslova svakodnevno poduzima aktivnosti u cilju učinkovitijeg i kvalitetnijeg nadzora granice, a hrvatska policija raspolaže s dovoljno ljudskih i tehničkih kapaciteta za učinkovit nadzor vanjske granice, što je potvrdila i Europska komisija razmatrajući uvjete o ispunjavanju uvjeta za ulazak Republike Hrvatske u schengenski prostor.

Unatoč vrlo kompleksnoj graničnoj crti s Bosnom i Hercegovinom, nadzoru granice na moru i velikom broju graničnih prijelaza, na području uz državnu granicu koje je u

nadležnosti Policijske uprave splitsko-dalmatinske, zadržano je povoljno stanje sigurnosti vezano za problematiku nezakonitih migracija i prekograničnog kriminala. To potvrđuje i broj postupanja prema osobama za koje je utvrđeno da su nezakonito prešle državnu granicu Republike Hrvatske, koji za područje Policijske uprave splitsko - dalmatinske iznosi svega 2,3 % od ukupnog broja.

Granična policija kontinuirano prati situaciju na svim područjima te po potrebi

preusmjerava svoje snage onim ustrojstvenim jedinicama koje su izložene migracijskom pritisku, uz koordinaciju Stožera migrantske krize i Nacionalnog koordinacijskog centra (NCC).

U cilju učinkovitije provedbe nadzora državne granice i sprječavanja nezakonitog prelaska državne granice, u suradnji s nadležnim ministarstvima i jedinicama lokalne uprave i samouprave, dodatno se provode mjere sanacije puteva, šumskih prosjeka i kanala uz državnu granicu.

U skladu s odredbama Zakona o obrani (Narodne novine, br. 73/13, 75/15, 27/16, 110/17 - Odluka Ustavnog suda Republike Hrvatske, 30/18 i 70/19) i Zakona o nadzoru državne granice (Narodne novine, br. 83/13 i 27/16), Hrvatska vojska može pružati potporu policiji u zaštiti državne granice.

Hrvatska vojska uključit će se u zaštitu državne granice kada se to ocijeni potrebnim zbog sigurnosnih i/ili humanitarnih razloga.

 Eventualno potrebna dodatna obrazloženja u vezi s pitanjem zastupnika, dat će dr. sc. Davor Božinović, potpredsjednik Vlade Republike Hrvatske i ministar unutarnjih poslova.

PREDSJEDNIK

mr. sc. Andrej Plenković